CELEX ID: 32012D0204
Publication Date: 2012-04-19

Document:
KOMISIJOS ĮGYVENDINIMO SPRENDIMAS
2012 m. balandžio 19 d.
kuriuo dėl paskelbimo, kad Latvija yra valstybė narė, kurioje oficialiai nenustatyta bruceliozės, ir kad tam tikruose Italijos, Lenkijos ir Portugalijos regionuose oficialiai nenustatyta tuberkuliozės, bruceliozės ir enzootinės galvijų leukozės, iš dalies keičiami Sprendimo 2003/467/EB priedai
(pranešta dokumentu Nr. C(2012) 2451)
(Tekstas svarbus EEE)
(2012/204/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ypač į jos A priedo I skyriaus 4 punktą, A priedo II skyriaus 7 punktą ir D priedo I skyriaus E skirsnį,
kadangi:
(1)
Direktyva 64/432/EEB taikoma Sąjungos vidaus prekybai galvijais ir kiaulėmis. Joje nustatytos sąlygos, pagal kurias gali būti paskelbta, kad valstybėje narėje arba valstybės narės regione galvijų bandose oficialiai nenustatyta tuberkuliozės, bruceliozės ir enzootinės galvijų leukozės;
(2)
2003 m. birželio 23 d. Komisijos sprendimo 2003/467/EB, nustatančio tam tikrose valstybėse narėse ar valstybių narių regionuose, kuriuose oficialiai nenustatytos tuberkuliozė, bruceliozė ir enzootinė galvijų leukozė, galvijų bandų statusą (2), prieduose išvardytos valstybės narės ir regionai, kuriuose oficialiai nenustatyta tuberkuliozės, bruceliozės ir enzootinės galvijų leukozės;
(3)
Italija pateikė Komisijai dokumentus, kuriais įrodoma, jog ji atitinka Direktyvoje 64/432/EEB nustatytas sąlygas, pagal kurias gali būti pripažįstama, kad Pjemonto regiono Asčio ir Bjelos provincijose tuberkuliozės oficialiai nenustatyta;
(4)
be to, Askoli Pičeno provincija jau nurodyta Sprendimo 2003/467/EB I priedo 2 skyriuje kaip provincija, kurioje tuberkuliozės oficialiai nenustatyta. Tačiau pagal administracinį Italijos suskirstymą Askoli Pičeno provincija Markės regione skiriama į dvi atskiras provincijas: Askoli Pičeno provinciją ir Fermo provinciją. Todėl Sprendimo 2003/467/EEB II priedo 2 skyriuje Italijai skirti įrašai turėtų būti atitinkamai iš dalies pakeisti;
(5)
Portugalija pateikė Komisijai dokumentus, kuriais įrodoma, jog ji atitinka Direktyvoje 64/432/EEB nustatytas sąlygas, pagal kurias gali būti pripažįstama, kad visose Algarvės administracinio regiono (port. região) apskrityse (port. distritos) oficialiai nenustatyta tuberkuliozės;
(6)
įvertinus Italijos ir Portugalijos pateiktus dokumentus turėtų būti paskelbta, kad Italijos Pjemonto regiono Asčio ir Bjelos provincijose ir visose Portugalijos Algarvės administracinio regiono (port. região) apskrityse (port. distritos) tuberkuliozės oficialiai nenustatyta;
(7)
Italija taip pat pateikė Komisijai dokumentus, kuriais įrodoma, jog ji atitinka Direktyvoje 64/432/EEB nustatytas sąlygas, pagal kurias gali būti pripažįstama, kad visose Aostos slėnio regiono provincijose bruceliozės oficialiai nenustatyta;
(8)
Latvija pateikė Komisijai dokumentus, kuriais įrodoma, jog ji atitinka Direktyvoje 64/432/EEB nustatytas sąlygas, pagal kurias gali būti pripažįstama, kad visoje jos teritorijoje oficialiai nenustatyta bruceliozės;
(9)
Portugalija taip pat pateikė Komisijai dokumentus, kuriais įrodoma, jog ji atitinka Direktyvoje 64/432/EEB nustatytas sąlygas, pagal kurias gali būti pripažįstama, kad visose Algarvės administracinio regiono (port. região) apskrityse (port. distritos) oficialiai nenustatyta bruceliozės;
(10)
įvertinus Italijos, Latvijos ir Portugalijos pateiktus dokumentus turėtų būti paskelbta, kad Latvija yra valstybės narė, kurioje oficialiai nenustatyta bruceliozės, ir visose Aostos slėnio regiono provincijos ir visose Portugalijos Algarvės administracinio regiono (port. região) apskritys (port. distritos) yra regionai, kuriuose oficialiai nenustatyta bruceliozės;
(11)
Italija, Lenkija ir Portugalija pateikė Komisijai dokumentus, kuriais įrodoma, jog jos atitinka Direktyvoje 64/432/EEB nustatytas sąlygas, pagal kurias gali būti pripažįstama, kad Italijos Sicilijos regiono Katanijos, Enos, Palermo, Ragūzos provincijose, Lenkijos Kujavijos Pamario, Pamario, Varmijos Mozūrų ir Didžiosios Lenkijos aukštesnių administracinių vienetų (vaivadijų) devyniolikoje administracinių regionų (apskričių) ir visose Portugalijos Vidurio bei Lisabonos ir Tacho slėnio administracinių regionų (port. região) apskrityse (port. distritos) bei Šiaurės administracinio regiono (port. região) keturiose apskrityse (port. distritos) oficialiai nenustatyta enzootinės galvijų leukozės;
(12)
įvertinus Italijos, Lenkijos ir Portugalijos pateiktus dokumentus, turėtų būti paskelbta, kad Italijos Sicilijos regiono Katanijos, Enos, Palermo, Ragūzos provincijose, Lenkijos Kujavijos Pamario, Pamario, Varmijos Mozūrų ir Didžiosios Lenkijos aukštesnių administracinių vienetų (vaivadijų) devyniolikoje administracinių regionų (apskrityse) ir visose Portugalijos Vidurio bei Lisabonos ir Tacho slėnio administracinių regionų (port. região) apskrityse (port. distritos) bei Šiaurės administracinio regiono (port. região) keturiose apskrityse (port. distritos) oficialiai nenustatyta enzootinės galvijų leukozės;
(13)
todėl Sprendimo 2003/467/EB priedai turėtų būti atitinkamai iš dalies pakeisti;
(14)
šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2003/467/EB priedai iš dalies keičiami remiantis šio sprendimo priedu.
2 straipsnis
Šis sprendimas yra skirtas valstybėms narėms.
Priimta Briuselyje 2012 m. balandžio 19 d.

EuroVoc Classification:
Level 1: 100161
100156
Level 2: 100277
100278
100249
100250
100245
Level 3: 2442
7814
2564
5962
911
1520
5877
All Descriptors: 1445
1520
1612
2564
4576
5034
5047
5706
7814